cyanic-selkie/wikianc huggingface dataset:
Jindřichův Hradec
Jindřichův Hradec (saksa keeles Neuhaus) on linn Tšehhis Lõuna-Tšehhi maakonnas, Jindřichův Hradeci ringkonna halduskeskus. Jindřichův Hradec asub Nežárka jõe ääres, Austria piirist 14 km kaugusel, České Budějovicest umbes 42 km idakirdes.
Jindřichův Hradecit on esmamainitud 1220. aastal. Linnaõigused on Jindřichův Hradecil olnud vähemalt alates 1293. aastast.
Jindřichův Hradeci loss on suuruselt kolmas lossikompleks Tšehhis.
Jindřichův Hradeci vanalinn on alates 31. augustist 1961 ajalooline linnakaitsereservaat.
Côn Đảo lennujaam
Con Dao lennujaam (Sân bay Côn Đảo, Cảng hàng không Côn Đảo) on lennujaam Vietnamis Bà Rịa–Vũng Tàu provintsi keskuses Con Daos.
Côn Đảoi lennujaama IATA kood on VCS, ICAO kood VVCS puudub. Rajad on betoonkattega (pikkused 1287 m).
Lennujaama kasutab lennukompanii Vietnam Airlines.
Pärnu vojevoodkond
Pärnu vojevoodkond (poola województwo parnawskie) oli Poola-Leedu haldusüksus (vojevoodkond; algselt kuni 1598. aastani Pärnu presidentkond), mis moodustati pärast Poola-Leedu ja Moskva tsaaririigi vahelise Jam-Zapolski vaherahu sõlmimist, millega Liivimaa ja sealhulgas endise Saare-Lääne piiskopkonna maavaldused siirdusid Poola-Leedu võimkonna alla.
Pärnu vojevoodkond oli üks kolmest Liivimaal moodustatud Liivimaa hertsogkonna vojevoodkonnast Tartu ja Võnnu kõrval.
Staarostkonnad
Liivimaa riigimaadel moodustati halduspiirkondadena veel 20 staarostkonda, millest Lõuna-Eesti alale jäi 10, ning nendest 4 Pärnu vojevoodkonda.
Jason Cummings
pisi|Jason Cummings 2016. aastal [[Hibernian F.C.|Hiberniani särgis]] Jason Steven Cummings (sündinud 1. augustil 1995 Edinburghis) on Šotimaa jalgpallur, kes mängib ründajana Austraalia kõrgliiga klubis Central Coast Mariners.
Hooajal 2013–14 debüteeris ta Šotimaa kõrgliigas Hiberniani meeskonnas, kuid ühtegi väravat ta sel hooajal liigas ei löönud. Cummings paistis silma järgmistel hooaegadel, kui ta lõi Šotimaa esiliigas Hibernianis mängides kolme hooajaga 55 väravat. Hooaegadel 2014–15 ja 2016–17 oli ta Šotimaa esiliiga suurim väravakütt (teisel korral jagas tiitlit Stephen Dobbiega).
2017. aasta juunis sõlmis ta lepingu Inglismaa esiliiga klubiga Nottingham Forest. Ainsa värava lõi ta Inglismaa esiliigas 30. septembril 2017 mängus Sheffield Unitedi vastu. Hooaja 2017–18 teises pooles mängis ta laenul Šotimaa kõrgliiga klubis Rangers ning hooajal 2018–19 Inglismaa tugevuselt kolmanda liiga klubides Peterborough United ja Luton Town.
Aastatel 2019–2021 mängis Cummings Inglismaa tugevuselt kolmanda liiga klubis Shrewsbury Town ja 2021–2022 Šotimaa klubis Dundee.
2022. aasta jaanuaris sõlmis ta lepingu Central Coast Marinersiga.
Šotimaa jalgpallikoondises tegi Cummings debüüdi 9. novembril 2017 mängus Hollandi vastu.
C+C Music Factory
C+C Music Factory on USA tantsumuusikaprojekt. See tegutses 1990ndatel ning alustas taas tegevust 2010.
Produtsendid olid algselt Robert Clivillés ja David Cole, kelle perekonnanimede esitähtedest tuleb ansambli nimi. Pärast Cole'i surma 1995 ansambli tegevus lõppes. Aastal 2010 asendas Cole'i Eric Kupper.
Vokalistide seas olid räppar Freedom Williams ning lauljad Martha Wash, Deborah Cooper ja Zelma Davis.
Tuntumad hitid on "Gonna Make You Sweat (Everybody Dance Now)" ja "Things That Make You Go Hmmmm...".
Velõka Stratijivka
Velõka Stratijivka (ukraina keeles Велика Стратіївка) on küla Ukrainas Vinnõtsja oblastis Trostjanetsi rajoonis. Elanike arv on 733. Pindala on 1,66 km².
Sedan
Sedan [sed'aan] on linn Prantsusmaal Ardennesi departemangus. See on departemangu üks alamprefektuure (sous-prefecture) ehk ringkonna halduskeskus. Linn on kolme kantoni keskus.
Linna territoorium asub 149–301 meetri kõrgusel üle merepinna.
Linnas tegutseb jalgpalliklubi CS Sedan Ardennes.
pisi|tühi|Sedani plaan ja linna ümbritsevad vallad
Supermodel
"Supermodel" on Itaalia rokkansambli Måneskini laul. See ilmus 13. mail 2022 Epic Recordsi ja Sony Musicu kaudu. Selle kirjutasid Måneskini liikmed Damiano David, Victoria De Angelis, Thomas Raggi ja Ethan Torchio koos Justin Tranteri ning laulu produtsentide Max Martini, Rami Yacoubi ja Sylvester Sivertseniga.
Friesoythe
Friesoythe (saterlandi friisi keeles Ait või Äit) on linn Saksamaal Alam-Saksi liidumaal Cloppenburgi kreisis.
Linn paikneb Soeste jõel, umbes 25 km Cloppenburgist loodes ja 30 km Oldenburgist edelas.
Linna pindala on 247,14 km². 31. detsembril 2015 elas seal 21 918 inimest.
Ajalugu
Friesoythe jagab mitmekesist kultuuri Alam-Saksi ajaloos. Paljud saksa, anglosaksi, hollandi, idafriisi, taani ja rootsi kultuuri mõjud on märkimisväärsed linnas ja linlastel. Linnas on suur hulk katoliiklasi ning väike hulk kalviniste ja luterlasi. See oli 18. sajandil Oldenburgi hertsogkonna osa ja ka Prantsuse keisririigi võimu all.
Teine maailmasõda
Aprillis 1945 sai Friesoythe linn tunda 4. Kanada diviisi rünnaku täisjõudu kindral Christopher Vokesi juhtimisel. Enamus linna 4000 elanikust oli umbes 11.–12. aprillil 1945 ümberkaudsetesse maapiirkondadesse kolinud.
Linna kaitses umbes 200 langevarjurit 7. Saksa Parašütistide diviisi Raabe pataljonist. Need parašütistid tõrjusid 13. aprillil Ülemjärve rügemendi esimese rünnaku. Ülemjärve rügement kaotas kaks surnutena ja 19 haavatutena. Saksa kaotused pole teada.
Vokes käskis rünnakut jätkata järgmisel päeval Kanada Argylli ja Sutherlandi (Printsess Louise'i) mägilastel kolonelleitnant Frederick E. Wigle'i juhtimisel. Rünnak läks hästi, kui Argyllid kindlustasid linna kell 10.30. Kuid kell 8.30 üllatas väike rühm Saksa sõdureid Wigle'i taktikalist peakorterit, tappes Wigle'i ja mitu sõdurit. Leitnant Alan Earp elas üle pead läbistanud kuuli.
Vokes käskis kohe kätte maksta.
Argyllide üksused ja sõdurid käivitasid omaalgatuslikult Friesoythe süütamise kättemaksuks oma koloneli surma eest, kuid pärast Vokesi antud otsest käsku pandi linn süstemaatiliselt põlema leegiheitjatega, mis olid monteeritud vedukitele. Killustikku kasutati kreisiteede tugevdamiseks diviisi tankidele. Saksa hinnangute kohaselt hävitati 85–90% linnast, tehes sellest ühe kõige laastatuma linna Saksamaal sel ajal. Argylli ja Sutherlandi mägilasi ning Ülemjärve rügementi autasustati lahingukuulsusega "Friesoythe".
21. sajand
Friesoythe on kasvanud külast väikeseks linnaks ning seal leidub traditsioonilises ja moodsas stiilis Saksa arhitektuuri, Bauhausi, viktoriaanliku stiili, renessansi ja barokkstiili ehitisi. Linna on asunud suured rahvusvahelised ettevõtted, mis annavad linnale tänapäevase välimuse ja elava tunde. Haigla, kool, bussi ja rongiteenus, terviseteenus on kõik kesklinnas kättesaadavad. Linnal on hea kommunikatsioon ja taristu ning paljud ameerikasakslased, poolakad ja venelased on lõimunud linna rahva hulka.
Berit Brørby
Ta oli Jevnakeri valla volikogu liige aastatel 1979–1983 ja Opplandi maakonna volikogu liige 1979–1987.
Ta valiti Opplandist Norra parlamenti Stortingisse esmakordselt 1985. aastal ja on pärast seda viis korda tagasi valitud. Berit Brørby oli Odelstingi president aastatel 2005–2009.
Tõllukivi (Haeska)
Tõllukivi ehk Haeska Hiiekivi ehk Kalevipoja Lingukivi ehk Sügeliskivi on rabakivist hiidrahn Lääne maakonnas, Haapsalu linnas, Haeska külas.
Kivi pikkus on 10,0 m, laius 8,0 m, kõrgus 3,0 m, ümbermõõt 25,0 m ja maapealse osa maht 82 m³.
Rahn on ümarakontuuriline, üksikute kinnislõhedega ja vähese sambla ning rikkaliku samblike kattega. Rahnu lael on ümar madal lohk. Kivil on näha auke, mis olevat Kalevipoja jalajäljed.
Rahn on alates 1959. aastast üksikobjektina looduskaitse all.
Võnnu vojevoodkond
Võnnu vojevoodkond (poola keeles Województwo wendeńskie) oli Poola-Leedu haldusüksus Liivimaa hertsogkonnas 1598−1660.
Ajalugu
Pärast Poola-Leedu ja Moskva tsaaririigi vahelise Jam-Zapolski vaherahu sõlmimist 1582. aastal moodustati Võnnu presidentkond, mis muudeti 1598. aasta reformiga vojevoodkonnaks. See oli üks kolmest Liivimaal moodustatud vojevoodkonnast Pärnu ja Tartu kõrval. Vojevoodkonna eluiga jäi lühikeseks. Sõjas Rootsiga kaotati 1620. aastatel suurem osa vojevoodkonna territooriumist. Vojevoode nimetati 1660. aastani, mil sõlmiti Oliwa rahu. Poola-Leedule jäänud aladest moodustati Liivimaa vojevoodkond.
Vojevoodkonna koosseis
Võnnu vojevoodkonna territooriumi moodustasid Latgale, Vidzeme ja Piltene piirkonnad ning Riia linna ümbritsevad alad.
Kastiratas
pisi|Kaherattaline kastiratas pisi|Kolmerattaline kastiratas pisi|Kastiratas 19. sajandil Kastiratas või kaubaratas on jalgratas, mis mõeldud lisaks ratturile ka esemete ja teiste isikute transpordiks. Teistest jalgratastest eristav peamine osa on kast. Rattaid võib sellel jalgrattal olla nii kaks kui ka kolm või neli. Taanis on selline ratas väga populaarne, sageli kasutavad seda vanemad oma laste vedamiseks, aga on ka suuremaid versioone, mida võivad kauba müüjad või oskustöölised kasutada. Tänapäeval on paljud sellised rattad varustatud elektrilise abimootoriga, samuti on olemas nii ühekohalisi kui ka tandempaigutusega kastirattaid. Eestis on kastirattad tänavapildis võrdlemisi haruldased, kuid Tartus on neid alates 2021. aastast seoses vastava kampaaniaga rohkem liikvel.
Calais' ringkond
Calais' ringkond on ringkond Prantsusmaal Hauts-de-France'i piirkonnas Pas-de-Calais' departemangus. Seal elas 2016. aasta seisuga 158 492 inimest. Ringkonna pindala on 593,4 km².
Kantonid
Ringkonna vallad jagunevad järgmiste kantonite vahel:
2015. aastani jagunes ringkond viieks kantoniks:
Vallad
Ringkonnas on 52 valda (sulgudes INSEE koodid):
Vilniuse veresaun
pisi|Leedulane Leedu lipuga Nõukogude tanki T-80 ees 13. jaanuaril 1991 pisi|Ristid rünnaku ohvrite memoriaalil Vilniuse teletorni juures (2008) Vilniuse veresaun toimus 11.–13. jaanuaril 1991, mil Leedu iseseisvuse toetajad kaitsesid Vilniuse teletorni ning neid ründasid NSV Liidu sõjaväeüksuste, sealhulgas NSV Liidu Riikliku Julgeoleku Komitee eriüksuse Alfa sõdurid.
Hukkus 14 leedulast, neist üks sai südamerabanduse. Kõik hukkunud olid täisealised, neist üks oli naine. Lisaks hukkus omade tule tagajärjel üks KGB leitnant, keda postuumselt autasustati Punalipu ordeniga.
Sarnased sündmused toimusid samal ajal ka teistes Leedu linnades Alytuses, Šiauliais, Varėnas ja Kaunases, nagu ka nädal hiljem, 20. jaanuaril Riias, kus ohvrid olid kaks teleoperaatorit.
20. jaanuaril külastas Leedut Islandi delegatsioon eesotsas välisministri Jón Baldvin Hannibalssoniga, kes ütles, et Islandi valitsus kaalub tõsiselt Leeduga diplomaatiliste suhete kehtestamist. 4. veebruaril 1991 tunnustas Island esimese riigina maailmas Leedu iseseisvust.
Vilniuse veresaun aitas konsolideerida rahvast Leedu iseseisvusreferendumil 9. veebruaril 1991. Referendumil osales 84,73% Leedu elanikest ja neist 90,47% hääletas Leedu iseseisvuse poolt.
Hukkunute nimed anti tänavatele nende kodulinnas. Vilniusest oli 9 hukkunut ja nendenimelised tänavad asuvad teletorni ümbruses.
Štšolkovo rajoon
Štšolkovo rajoon (vene keeles Щёлковский район) oli 2. järgu haldusüksus (munitsipaalrajoon) Venemaal Moskva oblasti keskosas 2006–2019. Rajooni keskus oli Štšolkovo linn.
Rajoon piirnes põhjas Krasnoarmeiski linnaringkonnaga, kirdes Vladimiri oblasti Aleksandrovi ja Kiržatši rajooniga, kagus Noginski rajooni ja Tšernogolovka linnaringkonnaga, lõunas Balašihha linnaringkonnaga, edelas Koroljovi linnaringkonnaga, läänes Ivantejevka linnaringkonnaga ja loodes Puškino rajooniga.
Rajooni pindala oli 703,6 km². Elanike arv oli 2012. aastal 192 444, 2009. aastal 210 764 ja 2002. aastal 211 560.
Štšolkovo rajoonis oli 97 asulat, mis kuulusid viie linnaasunduse (Štšolkovo linna ning Monino, Frjanovo, Sverdlovski ja Zagorjanski alevite) ning viie külaasunduse koosseisu.
Neptuun (astroloogia)
pisi|Neptuuni astroloogiline sümbol
Neptuun valitseb astroloogiliselt vedelikke, ravimeid (aga ka sõltuvusi), plastmassi. Loomealadest on see planeet eriti seotud eriti fotograafia, muusika, luule, filmindusega. Neptuun sümboliseerib ülimat sallivust, hingelisust, kaastunnet ja tugevat intuitsiooni, ka loomingulisust.
Neptuuni asend inimese sünnikaardis näitab aga ka seda, millises valdkonnas on tal illusioone, kus ootab ta vabastajat ja lunastajat või kipub ise teistele päästjat mängima. Selles valdkonnas võib inimene elada unistustes ja püüelda ideaalide järele, mis libisevad tal aga saladuslikul moel käest, kuni ta ei taipa otsida iseenda hingest.
Isikutest tähistab Neptuun vana naist. Inimkehas on Neptuun seotud hüpofüüsi ja labajalgadega.
Neptuun valitseb astroloogias Kalade märki ja on seotud 12. astroloogilise majaga.
Mütoloogia
Kreeklaste Poseidon (roomlaste Neptunus) oli merede valitseja. Pärast oma isa Kronose võimult kõrvaldamist jagasid vennad Poseidon, taeva jumal Zeus (Jupiter) ja surnute riigi jumal Hades (Pluto) universumi omavahel ära. Poseidon elas veealuses palees koos naise Amphitritega. Ta sarnanes paljuski oma venna Zeusiga: tal oli palju armuseiklusi ning ta omastas naisi kavaluse või vägivallaga, kui need teda ei himustanud. Lisaks oli ta väga emotsionaalne ja tormilise loomuga. Ta karistas üleujutustega inimesi, kes teda tema meelest piisavalt ei austanud.
Poseidon võis aga olla ka äärmiselt kaastundlik ja abivalmis, näiteks päästis palju meremehi uppumisest.
Édouard Lucas
pisi|Édouard Lucas
François Édouard Anatole Lucas (4. aprill 1842 Amiens – 3. oktoober 1891 Pariis) oli prantsuse matemaatik.
Lucas' jadas on iga liige kahe eelneva summa:
Fibonacci jadas on samamoodi iga liige kahe eelneva summa, kuid jada ise on teistsugune:
Jülich-Kleve-Berg
Jülich-Kleve-Berg võib olla:
Muinsuskaitse
Muinsuskaitse on kultuuri järjepidevuse, rahva ajaloomälu ning ajalooliselt kujunenud väärtushinnangute kohase inim- ja kultuurisõbraliku elukeskkonna kaitsmine.
Muinsuskaitse hõlmab nt ajaloo- ja kultuurimälestiste kaitsmise ning kohanimede, murrete, käsitööoskuste säilitamise.
Eesti muinsuskaitse
Vastavalt Muinsuskaitseseadusele on kultuurimälestiseks riigi kaitse all olev kinnis- või vallasasi, nende osa või asjade kogum, mis on seotud ajaloo oluliste protsesside, sündmuste või isikutega või millel on ajalooline, arheoloogiline, etnograafiline, linnaehituslik, arhitektuuriline, kunstiline, teaduslik või muu kultuuriline väärtus.
Kultuurimälestiseks võivad olla järgmised asjad: 1) muinas- ja keskaegsed asulakohad, linnused, pelgupaigad, kultusekohad, matusepaigad, muistsed põllud, teed, sillad, sadamakohad, veealused rajatised, tööndusega seotud kohad; 2) arhitektuuriajaloolise väärtusega tsiviil-, tööstus-, kaitse- ja kultuseehitised ning nende ansamblid ja kompleksid; 3) teaduse, tehnika ja tootmise arengut kajastavad ehitised; 4) monumentaalkunsti teosed; 5) ajaloolise väärtusega ehitised, mälestusmärgid, kalmistud, paigad (maa-alad), loodusobjektid.
1) kinnismälestisest eemaldatud osad; 2) arheoloogilised leiud, etnograafilised ja ajaloolised asjad ning nende kollektsioonid; 3) kunsti- ja kultuuriloolise väärtusega kujutava ja tarbekunsti teosed ning nende kollektsioonid; 4) teaduse, tehnika ja tootmise arengut kajastavad masinad ja seadmed.
Eesti muinsuskaitsehuvilisi ühendab 1987. aastal loodud Eesti Muinsuskaitse Selts.
Milzukalnsi looduspark
Milzukalnsi looduspark on kaitseala Lätis Kuramaal Tukumsi piirkonnas Smārde vallas Milzukalnsi suurkuplil ja selle ümbruskonnas. Kaitseala (läti keeles Milzukalns) loodi 2004. aastal, kaitsmaks Milzukalnsi mäge ja sealset loodust.
Milzukalnsi mägi (kõrgus 113,8 m, suhteline kõrgus 57 m) võeti üksikobjektina looduskaitse alla 20. juunil 1924. Aastal 1974 loodi sinna polüfunktsionaalne hoiuala pindalaga 76 ha, mis aastal 2004 muudeti looduspargiks. Kuigi see mägi on kaitseala loomise põhjuseks, jäävad selle territooriumile veel kaks kõrgemat, kuigi mitte nii esinduslikku tippu – Poļi mägi kõrgusega 118, 7 m ja Pūneika mägi kõrgusega 125,7 m.
Mäel kasvavad valdavalt lehtmetsad (pärn, saar, künnapuu), kaitsealale jääb ka männikuid ja kuusikuid. Kaitseala asub Põhja-Kuramaa kõrgustikul. Selle pindala on 74 ha. Kaitsealale jääb arheoloogiamälestis Ūdri-Milzukalnsi linnamägi. Mäe jalamil paikneb puhkekeskus, selle juures paikneb slaalomirada. Suurem osa kaitseala territooriumist kuulub Läti riigile, linnamäe ümbruses on 24 ha maad SIA "Dižkalni" valduses, lisaks rendib see riigilt veel 4,3 ha maad. 2,3 ha maad on SIA "Jaunūdri" valduses.
Sealsetes metsades kasvavad kattekold, karukold, balti sõrmkäpp, kahelehine käokeel, vööthuul-sõrmkäpp ja must seahernes. Kokku on sealt leitud 250 liiki soontaimi.
Väärtuslikest elupaigatüüpidest esineb seal läänetaigat, siirdesoo- ja rabametsi ning eeldatavalt ka Tilio-Acerion-kooslustega nõlvade, jäärakute ja rusukallete metsi.
Kalandrimine
Kalandrimine ehk kalandreerimine (inglise calendering) on kangasmaterjali mehaaniline viimistlemine kalandri abil.
Kalandrimise tulemusena muutub kangasmaterjal siledamaks ja läikivamaks.
Kalander võeti kasutusele 18. sajandil. Enne seda kangaid vaaliti.
Vouziers
Linna territoorium asub 89–186 meetri kõrgusel üle merepinna.
pisi|tühi|Vouziers' plaan ja linna ümbritsevad vallad
Palamuse kihelkonnakool
pisi pisi Palamuse kihelkonnakool oli Jõgeva maakonnas Palamusel asuv kihelkonnakool, mis asutati 1687. aastal köstrikoolina. 1824. aastal muudeti see kihelkonnakooliks.
Hoone põhjapoolses otsas asus klassituba, õpilaste magamistuba (hiljem ehitati see ümber klassitoaks), sahver, õpetajatuba ja kantselei. Lõunaküljel olid köstri eluruumid (saal, kirjutus-, magamis-, söögituba ja köök). Sissepääs kooliruumidesse on kirdeotsas, köstri eluruumidesse viiva kagupoolse välisukse ees on viilkatusega tuulekoda. Aknad on kõrged, kuue ruuduga.
Graafide identifitseerimine
Graafi identifitseerimine tipupaaride baasil
pisi|Identification of graphs by exponantation the adjacency matrix
Graafi G põhiline omadus on tema struktuur, organiseeritus, mis rajaneb elementidevahelistele suhetele. Struktuur ise on kujutatav graafina G kusjuures isomorfsed graafid omavad ühesugust struktuuri. Struktuuri põhilisteks karakteristikuteks on tema sümmeetriaomadused, mis avalduvad sarnaste elementide (tippude ja tipupaaride) näol, mida rühmateooria aspektist nimetatakse graafi orbiitideks (või transitiivsuspiirkondadeks, ekvivalentsusklassideks).
Palamuse kihelkonnakool
Selles koolihoones õppis aastatel 1895–1899 tuntud eesti kirjanik Oskar Luts, kes kirjeldas oma koolielu raamatus "Kevade".
Kool tegutses seal 1975. aastani. Praegu asub seal Palamuse O. Lutsu Kihelkonnakoolimuuseum, mis avati 5. jaanuaril 1987.
Graafide identifitseerimine
Graafi identifitseerimine tipupaaride baasil
Graafi elementaarosised on tipupaarid (mitte tipud) ja selle elementaarsed sümmeetriaosised on tipupaariorbiidid \Omega_{n}. Tipupaare (st tipupaaride vahelisi suhteid) on püütud identifitseerida nende ümbruste ühisosa iseloomustavate invariantide abil struktuurimudeli SM näol.
Efektiivsemaks on osutunud graafi seosmaatriksi astendamine (korrutamine iseendaga). Kui algses seosmaatriksis E^1 on vaid kaks tipupaaride ekvivalentsusklassi: servad ja mitteservad, siis algse maatriksi korrutamisel iseendaga suureneb klasside arv p, mis toimub teatud astmeni E^n,  ja siis seiskub.
Seega, iga astme n korral suureneb tipupaare iseloomustavate astmeelementide e^n_{ij} erinevate väärtuste arv p. Moodustada nende erinevate väärtuste jada … < e^n_{p}. Kui astme n+1 korral erinevate väärtuste arv p enam ei suurene, siis peatada korrutamine ja moodustada väärtuste jada S^n_p baasil igale reale i vastav väärtuste sagedusvektor u_i. Järjestada (transponeerida) saadud maatriksastme E^n read i ja veerud j leksikograafiliselt vastavalt nende sagedusvektoritele u_i. Saame korrastatud maatriksastme E^n_{ord}. Salvestada maatriksaste E^n ja selle korrastatud maatriksaste E^n_{ord}.
Orbiitide (positsiooniklasside) põhiomadused
1. Kui graafi G tipud \ldots kuuluvad samasse positsiooni (orbiiti) \Omega_{k} siis on alamgraafid  \simeq  \simeq \ldots isomorfsed, st omavad ühesugust struktuuri.
2. Kui graafi G servad \ldots kuuluvad samasse positsiooni (orbiiti) \Omega_{n} siis on alamgraafid  \simeq  \simeq \ldots isomorfsed, st omavad ühesugust struktuuri.
3. Kui graafi G mitteservad \ldots \ldots kuuluvad samasse positsiooni (orbiiti) \Omega_{n} siis on ülemgraafid G\cup e_{1} \simeq G\cup e_{2} \simeq \ldots isomorfsed, st omavad ühesugust struktuuri.
4. Tipupaari-orbiitide \Omega_{n} baasil saadud isomorfsed alamgraafid kujutavad endast graafi G naaber-alamstruktuuri ja/või naaber-ülemstruktuuri, mida üldistatult lihtsalt naaberstruktuuriks G^{adj} nimetame.
5. Iga naaberstruktuur G^{adj} omab nö reversiivset orbiiti millele rakendatud servaoperatsioon taastab lähtestruktuuri G. Seda struktuuridevahelist seost nimetame mofisdmiks.
6. Kõikide n tipuliste naaberstruktuuride jadade parv tühistruktuuri ja täisstruktuuri vahel moodustab n-tipuliste graafide süsteemi. Selle süsteemi graafe võime omakorda kujutada tippudena ja nendevahelisi naabrusi ehk morfisme servadena.
Näiteks: neljatipuliste graafide süsteem kujutab endast 11 elemendilist võre millel on 14 serva; viietipuliste süsteem koosneb 34 struktuurist ja 72 morfismist nende vahel; kuuetipuliste süsteem koosneb 156 struktuurist ja 572 morfismist nende vahel, jne. Kõik see on seotud üleminekutõenäosuste ja ka Ulami hüpoteesiga serva-eralduste aspektist.
7. Graaf, mis koosneb orbiiti \Omega_{n} kuuluvatest servadest nimetatakse orbiitgraafiks G_{n}.
Orbiitgraafide omadusi
1. Orbiitgraaf G_{n}on tippudest, servadest ja "mitteservadest" sümmeetriline, st omab ühte tipu-, ühr serva- ja ühte "mitteserva" orbiiti.
2. Orbiitgraafid on graafi G lõikumatud osised (alamgraafid).
3. Mõned orbiitgraafid G_{n} võivad olla isomorfsed oma lähtegraafiga G (näiteks, kuubi üks orbiitgraafidest on kuup)..
4. Erinevate graafide orbiitgraafid G_{n} võivad olla isomorfsed või kattuda.
5. Orbiitgraaf omab oma orbiitgraafi mis kujutab endast teist järku orbiitgraafi, neid järkusi võib olla rohkemgi.
6. Kõrgemat järku orbiitgraafid võivad olla isomorfsed või kattuda oma alamat järku orbiitgraafiga või ka lähtegraafiga G. Nende moodustumine on koonduv protsess.
Orbiitgraahid avavad lähtegraafi varjatud külgi. Näiteks Folkmani graafi üks orbiitgraaf on Peterseni graaf. Orbiitgraafid avavad erinavate graafide ühesuguseid osiseid. Hüperkuup ja Möbius-Kantori graaf omavad ühesuguseid orbiitgraafe, jne. Orbiitgraafid on olulised vahendid graafi struktuuri ja sümmaatriaomaduste tuvastamisel.
Tulemuste tähendusest
Graafi täielikku identifikaatorit või -invarianti, st identifikaatorit mis eristab graafi selle isomorfismi ja sümmeetriaomaduste täpsusega on otsitud aastakümneid, kuid need ei ole andnud soovitud tulemusi ning huvi nende vastu on raugenud. Lahendusi on püütud leida ka graafi kanoonilise esituse pinnal. Paraku ei sisalda niisugused esitused teavet graafi struktuuri ega selle sümmeetriaomaduste kohta.
Graafe osutus võimalikuks identifitseerida ja esitada nende elementaarsete sümmeetriaomaduste tuvastamise teel saadud struktuurimudeli SMvõi graafi seosmaatriksi astendamise E^n_{ord} näol, mis tuvastavad graafi struktuuri isomorfismi täpsusega. Graafide identifitseerimine on struktuurisemiootika üks põhiprobleeme.
Maksimaalne arv p ühesuguste väärtustega astmeelemendid e^n_{ij} moodustavad tipupaaride ekvivalentsusklassi, mida rühmateooria aspektist graafi orbbiidiks või transitiivsuspiirkonnaks nimetatakse. Sagedusvektorite u_i baasil korrastatud maatriksaste E^n_{ord} tuvastab ka tipuorbiidid. Struktuurses aspektist nimetatakse orbiite positsiooniklassideks ehk positsioonideks.
Rühmateoreetilisest aspektist on graafi struktuuri ja sümmeetriaomadusi teadaolevalt varem uurinud tipuorbiitide tasemel vaid B. Weisfeiler.
Oluline on, et rühmateoreetilise ja maatriksastme lähenemiste teel saadud tulemused langevad kokku. Selline graafide identifitseerimise viis viib isomorfismiprobleemi ja Ulami hüpoteesi selgitamiseni ning on seotud graafide süsteemide moodustamisega.
Mall Tomberg
Mall Tomberg (1955. aastani Mall Haas; sündinud 19. juulil 1927 Tartus) on Eesti tekstiilikunstnik.
Ta lõpetas 1952. aastal ERKI, töötas seejärel instituudis alguses assistendina, 1978–1985 kunstilise tekstiili ja kostüümi kateedri juhatajana. Alates 1982. aastast on ta Eesti Riikliku Kunstiinstituudi emeriitprofessor. Eesti Kunstnike Liidu auliige ja Eesti Kunstiakadeemia emeriitprofessor.
Mall Tombergi loodud teostest on tuntuim Tartu ülikooli raamatukogu konverentsisaalis asuv gobelään, mis on ühtlasi suurim Tartu-aineline vaip (5,6 m x 10,9 m), see valmis 1979. aastal.
Liikmesus
Mall Tomberg on Eesti Kunstnike Liidu auliige ja kuulub Eesti Tekstiilikunstnike Liitu.
Isiklikku
Tema abikaasa oli kunstnik ja disainer Bruno Tomberg, nende tütar on käsitööline Riina Tomberg. Mall Tombergi isa oli kunstnik Voldemar Haas.
Rakvere maantee
Rakvere maantee on tänav Kunda linna keskosas.
Rakvere maantee paikneb linnas kahe eraldi lõiguna lõuna-kirde suunaliselt. Esimene, lõunapoolne lõik on osa linna läbivast Põdruse–Kunda–Pada maanteest ja pikkusega 305 meetrit. Lõik paikneb Selja tee lõpust linna keskse ringristmikuni. Teise lõigu pikkus on 1250 meetrit. Ringristmikust kirde suunas kulgedes ristub põhjapoolne tänavalõik Posti ja Kalevi tänavaga, Uus-Sadama teega ning Mere tänavaga. Tänav lõpeb enne Kunda jõge ja jätkub Lontova tee nime all.
Esimese lõigu läänepoolses servas on rajatud kergliiklustee, teisel tänavalõigul on vähene hoonestus, jalgteed puuduvad ning selle põhiosas paiknevad kahel pool tänavat rohealad.
Dokumendi tüübi definitsioon
Dokumendi tüübi definitsioon ehk DTD (inglise keeles Document Type Definition) on ühe SGML rakenduse märgendite lõplik loetelu koos kirjeldusega, kooskõlas SGML-i eeskirjadega.
Kamil Wilczek
Kamil Antoni Wilczek (sündinud 14. jaanuaril 1988 Wodzisław Śląskis) on Poola jalgpallur, kes mängib ründajana Poola kõrgliiga klubis Gliwice Piast.
Eesti kaitseväe juhataja
pisi| Kaitseväe juhataja [[Martin Herem ]]
Kamil Wilczek
Aastatel 2007–2008 mängis ta Poola esiliiga klubis GKS Jastrzębie. Seejärel liitus ta Gliwice Piastiga ning debüteeris Poola kõrgliigas hooajal 2008–09. Aastatel 2010–2013 mängis ta Poola kõrgliiga klubis Lubini Zagłębie. 2013. aastal naasis ta Gliwice Piasti. Hooajal 2014–15 oli Wilczek Poola kõrgliigas suurim väravakütt, kui lõi 20 väravat. Samal hooajal valiti ta Poola kõrgliiga hooaja parimaks mängijaks.
Eesti kaitseväe juhataja
Kaitseväe juhataja on Eesti kaitseväe kõrgeim juht. Kaitseväe juhataja allub kaitseministrile, kusjuures kaitseministril ei ole käsuõigust Kaitseväe juhataja üle.
Kamil Wilczek
2015. aasta juunis sõlmis ta kolmeaastase lepingu Itaalia kõrgliiga klubiga Carpi, kuid ei suutnud seal silma paista ning liitus juba 2016. aasta jaanuaris Taani kõrgliiga klubiga Brøndby IF. Brøndbys mängis ta kuni 2020. aasta jaanuarini. 124 liigamänguga lõi Wilczek Taani kõrgliigas 74 väravat. Aastatel 2018 ja 2019 valiti Wilczek Brøndby aasta parimaks mängijaks. 2017. aastal võitis ta Brøndbyga Taani karikavõistlused. Karikafinaalis alistati Silkeborg tulemusega 3:1 ning Wilczek lõi Brøndby kolmest väravast kaks.
Eesti kaitseväe juhataja
Kaitseväe juhataja ametiaja pikkus on viis aastat, kuid valitsusel on õigus pikendada seda kahe aasta võrra.
Kamil Wilczek
Hooaja 2019–20 teises pooles mängis ta Türgi kõrgliiga klubis Göztepe, kuid suutis seal 14 liigamänguga lüüa vaid ühe värava. Aastatel 2020–2022 mängis ta Taani kõrgliigas FK Københavni ridades.
2022. aasta jaanuaris liitus ta taas Gliwice Piastiga, sõlmides klubiga kahe ja poole aasta pikkuse lepingu.
Poola jalgpallikoondises tegi Wilczek debüüdi 11. oktoobril 2016 MM-i valikmängus Armeenia vastu.
Herta
Herta on naisenimi, saksa päritolu Hertha variant.
Eestis elas rahvastikuregistri andmetel 2. detsembri 2015 seisuga 142 Herta-nimelist inimest.
2019. aasta 1. jaanuari seisuga oli Eestis eesnimi Herta 137 naisel. Herta oli populaarsuselt 646. naisenimi.
8 (Tallinna bussiliin)
Tallinna bussiliin 8 sõidab Väike-Õismäe ja Äigrumäe vahel. Liini teenindab Tallinna Linnatranspordi AS ning liiklus toimub kõigil päevadel.
Ajalugu
8. veebruar 2021 - 16.aprill 2021 sõitis teetööde tõttu liin nr 8 taas marsruudil Balti Jaam - Äigrumäe
Chris Wood
pisi|Chris Wood [[2017. aasta FIFA konföderatsioonide karikaturniiril]] Christopher Grant Wood (sündinud 7. detsembril 1991 Aucklandis) on Uus-Meremaa jalgpallur. Ta mängib ründajana Premier League'i klubis Nottingham Forest ja Uus-Meremaa jalgpallikoondises.
Ta alustas klubikarjääri Uus-Meremaa klubides. 2009. aastal suundus ta Inglismaale, liitudes West Bromwich Albioniga ning tegi samal aastal klubi meeskonnas debüüdi Inglismaa kõrgliigas. Alatest hooajast 2010–11 mängis ta laenul paljudes teistes klubides, põhiliselt Inglismaa esiliigas: hooajal 2010–11 Barnsleys ja Brighton & Hove Albionis, hooajal 2011–12 Birmingham Citys ja Bristol Citys ning hooajal 2012–13 Millwallis. 2013. aasta jaanuaris sõlmis ta püsiva lepingu Leicester Cityga.
2015. aasta juulis liitus ta esiliigas mängiva Leeds Unitediga. Hooajal 2015–16 lõi ta esiliigas 13 väravat. Hooaeg 2016–17 oli veelgi edukam, kui ta oli 27 väravaga esiliiga suurim väravakütt. 2017. aastal valiti ta Leeds Unitedi aasta parimaks mängijaks ja hooajal 2016–17 esiliiga sümboolsesse koosseisu.
2017. aasta augustis sõlmis ta nelja-aastase lepingu Inglismaa klubiga Burnley. Aastatel 2017–2022 lõi ta Burnley meeskonnas Inglismaa kõrgliigas kokku 49 väravat. Aastatel 2017–2020 lõi ta Inglismaa kõrgliigas neljal hooajal järjest vähemalt kümme väravat. Woodi kõige edukam hooaeg Burnleys oli 2019–20, mil ta lõi 14 väravat.
2022. aasta jaanuaris sõlmis ta kahe ja poole aasta pikkuse lepingu Newcastle Unitediga.
Debüüdi Uus-Meremaa jalgpallikoondises tegi Wood 3. juunil 2009 sõprusmängus Tansaania vastu. Esimese värava lõi ta koondise särgis 9. oktoobril 2010 sõprusmängus Hondurase vastu. Ta on kuulunud Uus-Meremaa koondisse 2010. aasta maailmameistrivõistlustel, 2009. ja 2017. aasta FIFA konföderatsioonide karikaturniiril ning 2012. ja 2016. aasta Okeaania meistrivõistlustel. 2012. aasta suveolümpiamängude jalgpalliturniiril lõi ta Uus-Meremaa võistkonna ainsa värava sel turniiril. 2020. aasta suveolümpiamängude jalgpalliturniiril lõi Wood kaks väravat ja jõudis Uus-Meremaa võistkonnaga veerandfinaali.
Martin Wilberg
Martin Andreas Wilberg (ka Willberg) (29. august 1821, Põltsamaa – 21. märts 1903, Põltsamaa) oli eesti koorijuht ja muusikategelane, esimese eesti segakoori asutaja.
Wilberg sündis Saksamaalt Magdeburgist sisserännanud käsitöölise pojana. Ta õppis 1828–1833 Põltsamaa elementaarkoolis. Oli aastatel 1833–1840 Paides ühe maalri õpipoiss. Paides elades õppis laulmist Paide vaeslaste-kooli juhataja juures.
Wilberg töötas aastatel 1840–1846 Põltsamaa kihelkonnakooli juhatajana, 1846–1852 köstrina Kolga-Jaanis ning 1852–1899 köster-organistina ja 1852–1862 taas kihelkonnakooli juhatajana Põltsamaal.
Wilberg asutas 1840. aastal Põltsamaal esimese eesti segakoori.
Tõnu Naissoo
Tõnu Naissoo alustas klassikalise klaveri õpinguid kuueaastaselt Tallinna Muusikakoolis, mille lõpetas 1970. aastal muusikateooria erialal. Edasi õppis Tallinna Riiklikus Konservatooriumis, mille lõpetas 1982. aastal kompositsiooni erialal Eino Tambergi klassis, ja Berklee Muusikakolledžis USA-s.
Esimene suurem etteaste avalikkuse ees oli 16-aastaselt rahvusvahelisel džässifestivalil "Tallinn 1967". Mängis 1971 Vadim Viadro kvartetis ja Ganelini-Tarassovi duos. Aastatel 1972–1976 mängis klahvpille estraadiansamblis Laine.
Ta on töötanud muusikaõpetajana Soomes (1991–1992), aastast 1999 Georg Otsa nimelises Tallinna Muusikakoolis ning aastast 2001 Eesti Muusika- ja Teatriakadeemias. Teinud koostööd näiteks järgmiste muusikute ja ansamblitega: Gebhard Ullman, Ryo Kawasaki, Michel Marre, Yves Teicher, Jens Winther, Bob Moses, Dennis Rowland, Ted Curson, Vladimir Tarasov, Ulf Krokfors, Brian Melvin, UMO Big Band, Adam Makowicz, John Taylor ja New York Voices.
Tõnu Naissoo on kirjutanud peamiselt filmi- ja teatrimuusikat, kuid ka arvukalt muusikat džässansamblitele ja -orkestritele, koorilaule ja kammermuusikat. Esineb nii sooloartistina kui ka endanimelise trioga.
Isiklikku
Tõnu Naissoo isa oli helilooja Uno Naissoo.
Aulnoye-Aymeries' kanton
See koosneb järgmistest valdadest:
Viiruste evolutsioon
Viiruste evolutsioon on uurimisvaldkonnana evolutsioonibioloogia ja viroloogia osa ning see tegeleb viiruste evolutsiooni uurimisega.
Paljudel viirustel, sh RNA viirused, on lühike generatsiooniaeg ja suur mutatsioonide sagedus. Suur mutatsioonisagedus koos loodusliku valikuga võimaldab viirustel kiiresti kohaneda muutuvate keskkonnatingimustega. Seepärast on viiruste evolutsiooni uurimine oluline näiteks epidemioloogias, kus pööratakse eriti tähelepanu viirushaigustele nagu gripp, HIV ja hepatiit. Viiruste kiire muteerumine põhjustab probleeme vaktsiinide ja viirusvastaste preparaatide väljatöötamisel, sest resistentsust põhjustavad mutatsioonid tekivad nädalate või kuude jooksul pärast ravimise algust.
Päritolu
Viiruste uurimine molekulaarsel tasandil on näidanud, et osad viirusvalgud on arenenud juba enne seda, kui elas viimane ühine eellane (LUCA). See näitab, et mõned viirused ilmusid väga varajasel elu evolutsiooniastmel ja et viirused võisid tekkida korduvalt.
Kolm klassikalist viiruste tekke hüpoteesi:
Viroloogid on aga hakanud neid hüpoteese ümber hindama  : reduktsioonihüpotees ei seleta, miks isegi väiksemad rakuparasiidid ei sarnane viirustega. Samuti, see teooria ei seletanud kapsiide ja teisi viirustepartiklite struktuure. "Viirused esmalt" hüpotees oli tagasi lükatud, kuna see käib vastu viiruste definitsiooniga, et viirused vajavad peremeesrakku.
Üks probleemidest viiruste päritolu ja evolutsiooni uurimisel on suur mutatsioonide sagedus, eriti retroviiruste puhul (nt HIV). Hiljutine viirusvalkude voltumisstruktuuride võrdlemisel põhinev uurimus annab uusi tõendeid viiruste evolutsioonist. FSF-id (Fold Super Families) on valgud, millel on sarnased voltumisstruktuurid, sõltumata nende aminohappelisest järjestusest ning nad võivad viidata viiruste tegelikule pärinemisele. Seega on näidatud, et viiruste valgud saab jaotada nelja superperekonda: bakteriviirused, arheviirused, eukarüootsed viirused ja viirused, mis said alguse ilmselt enne nende kolme lahknemist. Viiruse proteoom peegeldab iidse evolutsioonilise ajaloo teid. FSF-ide uurimine viitab ühiste rakuliinide olemasolule, mis esinesid enne LUCA-t ning olid ühised nii viiruste kui ka kõigi teiste organismide eellastele. Evolutsiooniline surve, mis oli suunatud genoomide ja viirusosakeste suuruse vähenemisele, võisid viia kaasaegsete viiruste arenemiseni kunagistest rakulistest eellastest. Enamgi veel, pikk geneetiline kaugus RNA ja DNA FSF-de vahel vihjab, et RNA maailma hüpoteesil võivad olla uued eksperimentaalsed tõendused, mis näitavad kauakestvat ajavahemikku enne rahulise elu teket.
Evolutsioon
Viirused ei moodusta kivistisi traditsioonilises mõttes, kuna nad on veel väiksemad kui kolloidsed osakesed, millest koosnevad setted ja taimede ning loomade kivistised. Samas sisaldavad paljude organismide genoomid endogeenseid viiruslikke elemente (EVE-sid). Need DNA järjestused on iidsede viiruste geenide ja genoomide jäägid, mis tungisid idutee rakkude ehk sugurakkude (ingl germline) sisse. Näiteks selgroogute genoomid sisalduvad 100-1000 järjestusi, mis on saadud retroviirustest. Need endogeensed viiruste elemendid on oluline retrospektiivsete andmete allikas viiruste evolutsiooni kohta ja andsid alguse paleoviroloogia tekkele.
Viiruste evolutsioonilise ajalugu saab järeldada kaasaegsete viiruste genoomide analüüsist. Mutatsioonide kiirused olid mõõdud paljude viiruste jaoks ja molekulaarkellade rakendamine laseb määrata divergentsi aega.
Viirused arenevad muutumisel või uute järjestustemoodustumisel RNA-s (või DNA-s), mõned päris kiiresti, ja kõige adopteeritud mutandid kiiresti arvuliselt ületavad nende vähem adopteeritud analooge. Selles mõttes nende evolutsioon on darvinislik. Viis, kuidas viirused reprodutseerivad peremeherakkudes, muudab neid geneetilistele muutustele vastuvõtlikumaks, mis aitab nende evolutsiooni kiirendada. RNA-viirused on eriti mutatsioonide vastu altid. Peremeherakkudes on olemas vigade parandamise mehhanismid, mis eemaldatakse rakkude jagunemisel ajal. Need olulised mutatsioonid ennetavad nende letaalsete mutatsioonide järglastele edasiandmist. Aga need mehhanismid ei tööta RNA-viiruste jaoks ja kui RNA-viirus replitseerub oma peremeesrakus, tema geenide muutused eksivad, ja need vead on mõnikord letaalsed. Üks viiruse partikkel saab produtseerida milliooneid viiruste järglasi ühe replikatsiooni tsükli ajal, seetõttu mitu defektsete viiruste teke ei ole probleem. Rohkem mutatsioone on "vaigistatud" ja ei põhjusta muutusi viiruste järglaskonnas, kuid teised annavad eeliseid, mis tõstavad viiruste fitnessi keskkonnas. Need võivad olla viiruste partiklite muutused, mis maskeerivad viirusi immuunsüsteemi rakkude identifitseerimise eest ja teevad antiviiruste preparaadid vähem efektiivseks. Need mõlemad muutuse tüübid toimivad HIV-iga.
Paljud viirused (nt A-tüüpi gripiviirus) võivad oma geene teiste viitustega "ümber paigutada", juhul kui kaks sarnast tüve nakatuvad ühe rakku. Seda nimetatakse antigeenseks muutuvuseks, mis on tihti uute ja rohkem virulentsemate tüvede ilmumise tulemusena. Teised viirused muutuvad aeglasem, sest mutatsioonid nende geenides pidevalt akumuleeruvad, seda protsessi nimetatakse geenitriiviks.
Tänu nende protsessidele, viirused ilmuvad pidevalt ja esitavad väljakutset katsetes kontrollida haigusi, mida nad põhjustavad. Nüüd on teada paljudel viirustel on ühised eellased ja kuigi "viirus esmalt" hüpotees veel ei saanud tunnistust, peaaegu pole kahtlusi, et tuhat kaasaegset viirusi arenesid vähem arvukatest iidsetest. Kuna tihedalt seotud viirused esinevad erinevatel peremeestel, saab eeldada ühise esivanema eksisteerimist minevikus.
Zzyzx
pisi|Kiirteelt [[Interstate 15 suunav silt maanteele Zzyzx Road]]
Zzyzx [ˈzaɪzɪks] on asula USA-s California osariigis San Bernardino maakonnas. Asula paikneb Mojave kõrbe looduskaitsealal (Mojave National Preserve). Lähim suurim asula on Baker, mis asub 11 kilomeetri kaugusel põhjas. Asulasse viib kiirteelt Interstate 15 7,2 kilomeetri pikkune kõrvalmaantee Zzyzx Road.
Nime Zzyzx andis sellele 1944. aastal metodist Curtis Howe Springer, kes väitis, et "Zzyzx" peaks olema inglise keele sõnaraamatus viimane sõna. Ta rajas sinna mineraalkuumaveeallikate juurde tervisekeskuse.
1974. aastal läks piirkond riigi valdusse. Praegu haldab seda Rahvusparkide Teenistus. Alates 1976. aastast on California Osariigi Ülikool uurinud seal kõrbeökoloogiat.
Kutsikavabrik
„Kutsikavabrik“ on MTÜ Eesti Loomakaitse Selts ja teiste poolt kasutatav sõnaühend koeri peamiselt isikliku/rühmituse kasu saamise eesmärgil paljundavate eraisikute/rühmituste kohta. Tavaliselt eiratakse seejuures elementaarseid tõuaretuse norme ja loomakaitse eeskirju.
Reotaksis
Reotaksis (inglise rheotaxis) on veeorganismide (sh veeloomade ja veemikroobide) orienteeritus veevoolu suhtes. Kui organism on orienteeritud või liigub veevoolu suunas (s.t pärivoolu), räägitakse negatiivsest reotaksisest, kui aga vastu veevoolu, siis positiivsest reotaksisest.
Nt mikroobide jaoks on vooluvees keskkonnatingimused stabiilsemad kui seisvas vees, sest sinna ei kogune mikroobide elutegevust takistavaid ainevahetussaadusi.
Vladimir Voronin (kapten)
pisi|Vladimir Voronin 1930. aastatel pisi|Vladimir Voronini mälestussammas [[Arhangelskis]]
Vladimir Ivanovitš Voronin (vene keeles Владимир Иванович Воронин; 17. oktoober (vkj 5. oktoober) 1890 Sumski Possad, Kemi maakond, Arhangelski kubermang – 18. oktoober 1952 Dikson, Krasnojarski krai) oli Nõukogude Liidu laevakapten (polaarkapten), kes osales mitmel Arktika polaarekspeditsioonil.
Vladimir Voronin lõpetas 1916. aastal Arhangelski merekooli ja asus tööle tüürimehena aurikul Fjodor Tšižov. 1918. aastal sai ta kaugsõidukapteniks ja osales ekspeditsioonidel Kara meres.
1928. aastal osales ta Umberto Nobile ekspeditsiooni liikmete otsimise ekspeditsioonis jäämurdja Georgi Sedov kaptenina.
1932. aastal oli ta jäämurdja Aleksandr Sibirjakov kapten ja tema juhtimisel läbis laev esimesena maailmas Kirdeväila ilma talvitumiseta. Selle käigus möödus laev Severnaja Zemljast põhja poolt, mida varem polnud keegi teinud.
Aastatel 1933–1934 oli Voronin auriku Tšeljuskin kapten ja osales ekspeditsioonis, mille käigus aurik Tšuktši meres põhja läks, aga ainult üks inimene 111-st hukkus.
Voronin oli NSV Liidu Ülemnõukogu liige (1946–1950).
Mälestuse jäädvustamine
Vladimir Voronini järgi said nime:
Valio Eesti AS Laeva meierei
Meiereist pärineb kaubamärk Alma.
Fernandão
Ta alustas klubikarjääri 1996. aastal kodulinna klubis Goiás. Klubikarjääri jooksul mängis ta veel Prantsusmaa kõrgliiga klubides Marseille Olympique ja Toulouse, Brasiilia kõrgliiga klubides Internacional ja São Paulo ning Katari kõrgliiga klubis Al-Gharafa. Kõige edukamad oli aastad 2004–2008 Internacionalis, kui ta võitis klubiga 2006. aastal Copa Libertadorese ja samal aastal klubide maailmameistrivõistlused. 2006. aastal valiti Fernandão lisaks Brasiilia kõrgliiga hooaja sümboolsesse koosseisu. Jalgpallurikarjääri lõpetas ta 2011. aasta São Paulos.
20. juulist kuni 20. novembrini 2012 oli ta Internacionali peatreener.
Ainsa mängu Brasiilia jalgpallikoondises pidas ta 27. aprillil 2005, kui sõprusmängus kohtuti Guatemalaga.
Fernandão hukkus 36-aastaselt 7. juunil 2014, kui helikopter Eurocopter AS35 koos tema ja veel nelja inimesega Aruanãs alla kukkus.
Verbivka (Lõpovetsi rajoon)
Verbivka (ukraina keeles Вербівка) on küla Ukrainas Vinnõtsja oblastis Lõpovetsi rajoonis. Elanike arv on 520. Pindala on 2,42 km².
Aksel Saal
Aksel Saal (sündinud 8. aprillil 1944 Antslas) on Eesti võrkpallitreener.
1971. aastast töötas treenerina Võru rajooni laste ja noorte spordikoolis. Juhendas 13. detsembril 1985 Võru võrkpallimeeskonda kohtumisel Eesti koondisega, kes alistati seisuga 3:0.
Tema käe all on treeninud teiste hulgas Aare Salumaa, Jaanus Lillepuu, Parri Kruuda. Mitmest õpilasest on saanud samuti võrkpallitreenerid: Avo Keel, Rando Soome, Andres Skuin, Urmas Tali.
Tunnustus
Saal on pälvinud 2019. aastal Võrumaa vapimärgi.
Lööklauluartistide loend
''Siin on alfabeetiliselt loetletud lööklauluartiste (lööklaululauljaid, -duosid, -triosid ja -ansambleid) ka siis, kui nad on hiljem vahetanud žanrit. Siin on kirjas ka lööklauluheliloojad ja tekstide autorid. Loendis ei ole tehtud vahet n-ö traditsiooniliste lööklaulude ja rahvalike lööklaulude loojate ja interpreetide vahel.''
A
- Adam & Eve - Adamo - Brigitte Ahrens - Hans Albers - Alexandra - Gaby Albrecht - Peter Alexander - Rosemarie Ambé - Die Amigos - Christian Anders - Lale Andersen - G. G. Anderson - Kathrin Andrée - Nino de Angelo - Ann & Andy - Anna-Lena - Anne-Karin - Maxi Arland - Lys Assia - Slavko Avsenik - Chris Andrews - Julia Axen
B
- Alice Babs - Kristina Bach - Vivi Bach - Gus Backus - Gaby Baginsky - Jörg Bausch - Inka Bause - Gilbert Bécaud - Axel Becker - Peter Beil - Ralf Bendix - Oliver Bendt - Benny - Andrea Berg - Melitta Berg - Tanja Berg - Lars Berghagen - Cindy Berger - Gaby Berger - Olaf Berger - Fred Bertelmann - Rainer Bertram - Elke Best - Roy Black - Bläck Fööss - Roberto Blanco - Blue Diamonds - Hans Blumm - Bobbejaan - Jens Bogner - Volkmar Böhm - Graham Bonney - Pat Boone - Andy Borg - Gerd Böttcher - Jacqueline Boyer - Ruth Brandin - Helga Brauer - Uta Bresan - Freddy Breck - Bernhard Brink - Corry Brokken - Heidi Brühl - Brunner & Brunner - Bully Buhlan - Dirk Busch
C
- René Carol - Howard Carpendale - Chantal - Michaela Christ - Dennie Christian - Gerd Christian - Cindy & Bert - Gigliola Cinquetti - Petula Clark - Bernd Clüver - Alma Cogan - Comedian Harmonists - Conny & Jean - Costa Cordalis - Carmela Corren - Werner Cyprys
D
- Dalida - Joe Dassin - Doris Day - Denise - Felix De Luxe - Drafi Deutscher - Blue Diamonds - Sacha Distel - Chris Doerk - Daisy Door - Dorthe Kollo - Suzanne Doucet - Jürgen Drews - Dschinghis Khan
E
- Katja Ebstein - Cindy Ellis - Kurt Elsasser - Detlef Engel - Margot Eskens
F
- Frank Farian - Ina-Maria Federowski - Camillo Felgen - Linda Feller - Fernando Express - Wolfgang Fierek - Helene Fischer - Veronika Fischer - Sabine Fischmann - Joy Fleming - Die Flippers - Connie Francis - Oliver Frank - Christian Franke - Dagmar Frederic - Petra Frey - Thomas Fritsch - Cornelia Froboess - Fred Frohberg - Maja Catrin Fritsche - Bianca Fuchs
G
- Elisa Gabbai - Gunter Gabriel - France Gall - Peter Garden - Günter Geißler - Danyel Gérard - Geschwister Hofmann - Robert Gilbert - Rex Gildo - Gitti und Erika - Ekkehard Göpelt - Karel Gott - Elfi Graf - Ingo Graf - Rocco Granata - Fritz Grünbaum - Alfred Grünwald - Nana Gualdi
H
- Nico Haak - Gitte Hænning - Xandra Hag - Willy Hagara - Nina Hagen - Helga Hahnemann - Oliver Haidt - Magda Hain - Stefan Hallberg - Hanne Haller - Michael Hansen - Francoise Hardy - Johannes Heesters - Heino - Heintje Simons - Maria und Margot Hellwig - Bert Hendrix - Olaf Henning - Friedel Hensch & die Cyprys - Ted Herold - Trude Herr - Monika Herz - Sascha Heyna - Andreas Holm - Wyn Hoop - Michael Hansen - Monika Hauff und Klaus-Dieter Henkler - Eberhard Hertel - Stefanie Hertel - Katharina Herz - Monika Herz - Hias - Peter Hinnen - Hansi Hinterseer - Hoffmann & Hoffmann - Tony Holiday - Andreas Holm - Michael Holm - Guildo Horn - Chris Howland